
   REPUBLIKA HRVATSKA
   BRODSKO-POSAVSKA ŽUPANIJA 
   UPRAVNI ODJEL ZA GRADITELJSTVO,  
   INFRASTRUKTURU I ZAŠTITU OKOLIŠA 
Petra Krešimira IV. br. 1, 35 000 Slavonski Brod
tel: 035/443-126;   fax: 035/404-190
e-mail: komgosp@bpz.hr
KLASA: UP/I 352-02/22-01/12
URBROJ: 2178-03-02/5-23-03
Slavonski Brod,  12. travnja 2023. godine


Upravni odjel za graditeljstvo, infrastrukturu i zaštitu okoliša, Brodsko-posavska županija, OIB 27400987949,  temeljem članka 30. stavak 4. i 6., vezano uz članak 29. stavak 2. Zakona o zaštiti prirode („Narodne novine“,  br. 80/13, 15/18, 14/19 i 127/19),  povodom zahtjeva nositelja zahvata OPG  Luka Šmit, OIB 95177828141, Radinjska 10, 35410 Nova Kapela, za provedbom  postupka Prethodne ocjene prihvatljivosti za ekološku mrežu  zahvata gradnje gospodarske građevine na kčbr.1138/1 i na dio kčbr. 1141 k.o. Nova Kapela,  nakon provedenog postupka, donosi

R   J   E   Š   E   NJ   E

1. Namjeravani  zahvat:  „Gradnja gospodarske građevine – skladišna hala za šumarsku mehanizaciju, na području Općine Nova Kapela“, Brodsko-posavska županija, nositelja  zahvata: OPG Luka Šmit iz Nove Kapela, Radinjska 10,  prihvatljiv  je  za  ekološku  mrežu.
      2.     Ovo Rješenje izdaje se na rok od četiri godine.
      3.    Ovo Rješenje objavljuje  se  na  internetskim  stranicama Brodsko-posavske županije.


O  b  r  a  z  l  o  ž  e  nj  e

Brodsko-posavska županija, Upravni odjel za graditeljstvo, infrastrukturu i zaštitu okoliša, je zaprimio dana 13. prosinca  2022. god., zahtjev nositelja zahvata OPG Luka Šmit iz Nova Kapela, Radinjska 10, za provedbu postupka Prethodne ocjene prihvatljivosti za ekološku mrežu za zahvat  gradnje gospodarske građevine – skladišne hale za šumarsku mehanizaciju, na kčbr. 1138/1 i na dio kčbr. 1141 k.o. Nova Kapela, na području Općine Nova Kapela. Zahtjev je u skladu s  odredbama članka 30. stavka 2. Zakona o zaštiti prirode,  te je uz zahtjev dostavljen izvod iz Arhitektonskog projekta (Glavni projekt, mapa 1; zop:19/22; BP: 19/22-A;  koji je izradio Ured ovl. arhitektice Višnja Lasović-Kožoman iz Nove Gradiške, u svibnju 2022. god.). 

Upravni odjel  je  sukladno članku 30. stavak 3. Zakona o zaštiti prirode, dopisom (KLASA:UP/I 352-02/22-01/12, URBROJ:2178-03-02/5-22-02, od 13. prosinca 2022. god.), zatražio prethodno mišljenje Ministarstva gospodarstva i održivog razvoja, Zavoda za zaštitu okoliša i prirode. 
Ministarstvo, Zavod za zaštitu okoliša i prirode je dana 12. travnja 2023. god. (KLASA: 352-03/22-02/1291, URBROJ: 517-12-2-3-2-23-2, od 11. travnja  2023. god.),  dostavio traženo mišljenje o utjecaju  planiranog predmetnog zahvata na ciljeve očuvanja i cjelovitost područja ekološke mreže.
 
U provedbi postupka, ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i zaprimljeno mišljenje Zavoda za zaštitu okoliša i prirode, te je utvrdio sljedeće.

Namjeravanim zahvatom je planirana izgradnja samostojeće prizemne gospodarske građevine – skladišne hale za šumarsku mehanizaciju na kčbr. 1138/1 i na dijelu kčbr. 1141 k.o. Nova Kapela. Novoformirana građevinska čestica, kčbr. 1138/1 k.o. Nova Kapela, će imati površinu od 3.312,00 m2. Površina planirane gospodarske građevine je 1.239,67 m2. Visina sljemena zgrade iznosi 9,62 m. 
Pristup građevini je sa kolno-pješačkog prilaza s jugozapadne strane, neposrednim pristupom s postojećeg puta. Kolni prilaz širine 6,0 m će se izvesti kao kolnik s modrenim kolničkim zastorom (asfalt). Gospodarska građevina će se priključiti na komunalnu infrastrukturu u skladu s posebnim uvjetima i uvjetima priključenja izdanim od javnopravnih tijela. Nije predviđena izvedba sanitarno-fekalne mreže, a odvodnja oborinske vode s krovova i manipulativnih površina se predviđa sakupljanjem na više slivnika, te sabiranjem prema separatoru otpadnih voda, prije ispuštanja u sustav javne oborinske odvodnje. Elektroopskrba je izvedena priključnom na javnu niskonaponsku mrežu. 


Planirani zahvat se nalazi unutar područja ekološke mreže temeljem Uredbe o ekološkoj mreži i nadležnostima javnih ustanova za upravljanje područjima ekološke mreže („Narodne novine“, br. 80/19): Područje očuvanja značajno za ptice (POP) HR1000005 Jelas polje. 

Prema Karti prirodnih i poluprirodnih ne-šumskih kopnenih i slatkovodnih staništa Republike Hrvatske (2016), lokacija zahvata obuhvaća stanišni tip (NKS I.2.1.) Mozaici kultiviranih površina, a uvidom u službenu digitalnu ortofoto kartu Republike Hrvatske, utvrđeno je da se neposredno uz lokaciju zahvata nalazi kompleks zgrada okružen poljoprivrednim površinama. Lokacija zahvata može predstavljati  stanište pogodno za ciljane vrste navedenog POP, roda (Ciconia ciconia), eja strnarica (Circus cyaneus), rusi svračak (Lanius collurio), sivi svračak (Lanius minor) i pjegava grmuša (Sylvia  nisoria), dok su ostale vrste vezane uz vodena ili šumska staništa, kojih nema na području predmetnog zahvata.
Provedbom zahvata će doći do gubitka otprilike 0,13 ha površine, te se uzimajući u obzir ukupnu rasprostranjenost otvorenih mozaičnih staništa unutar POP (oko 10380 ha), može isključiti mogućnost značajnog negativnog utjecaja provedbe planiranog zahvata na ciljeve očuvanja i cjelovitost POP HR1000005 Jelas polje.

Slijedom iznesenog  u provedenom postupku, analizom mogućih značajnih negativnih utjecaja predmetnog zahvata na ciljane vrste,  ciljeve očuvanja i cjelovitost područja ekološke mreže, uvažavajući gore navedeno mišljenje Zavoda za zaštitu okoliša i prirode,  Prethodnom ocjenom prihvatljivosti za ekološku mrežu za namjeravani zahvat gradnje gospodarske građevine – skladišne hale za šumarsku mehanizaciju, na kčbr. 1138/1 i na dio kčbr. 1141 k.o. Nova Kapela, uz pridržavanje važećih propisa iz područja zaštite okoliša, voda i održivog gospodarenja otpadom, može se isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže, te se smatra  da je zahvat prihvatljiv, pa je stoga riješeno kao u izreci. 
U skladu s navedenim,  za planirani predmetni zahvat nije potrebno provesti postupak Glavne ocjene za ekološku mrežu.

Točka 1. ovog Rješenja u skladu je s odredbom članka 30. stavak 4. Zakona o zaštiti prirode, kojom je propisano da ako nadležno tijelo isključi mogućnost značajnih negativnih utjecaja na ciljeve očuvanja i cjelovitost područja ekološke mreže, donosi rješenje da je zahvat prihvatljiv za ekološku mrežu.  

Točka 2. ovog Rješenja u skladu je s odredbom članka 43. stavak 1. Zakona o zaštiti prirode, kojom je propisano da se rješenje iz članka 30. stavak 4. istog Zakona,  izdaje na rok od četiri  godine.

Točka 3. ovog Rješenja u skladu je s odredbom članka 44. stavak 3. Zakona o zaštiti prirode, kojom je propisano da nadležno tijelo objavljuje rješenje iz članka 30. stavak 4. istog Zakona,  na internetskim stranicama, odnosno na internetskim stranicama Brodsko-posavske županije (www.bpz.hr).

Člankom 27.  stavak 2. Zakona o zaštiti prirode, propisano je da se ocjena prihvatljivosti  zahvata, provodi u okviru pripreme namjeravanog zahvata, prije izdavanja lokacijske dozvole ili izdavanja drugog potrebnog odobrenja za provedbu zahvata.

Člankom 29.  stavak 2. Zakona o zaštiti prirode, propisano je da upravno tijelo provodi prethodnu ocjenu za zahvate za koje tijelo područne (regionalne) samouprave nadležno za poslove zaštite okoliša,  provodi postupak procjene utjecaja na okoliš ili postupak ocjene o potrebi procjene utjecaja na okoliš prema posebnom propisu iz područja zaštite okoliša, zatim za zahvate koji mogu imati značajan negativan utjecaj na ciljeve očuvanja i cjelovitost područja ekološke mreže, osim za zahvate iz stavka 1. istog članka.

Člankom 30. stavak 6. Zakona o zaštiti prirode, propisano je da rješenje iz stavaka 4. i 5. ovog članka sadrži podatke o zahvatu, podatke o ekološkoj mreži i obrazloženje razloga na temelju kojih je isključena mogućnost značajnih negativnih utjecaja zahvata na ciljeve očuvanja i cjelovitost područja ekološke mreže ili obrazloženje razloga  na temelju kojih je utvrđena obveza provedbe Glavne ocjene.

U skladu sa odredbama stavaka 1. i 2. članka 44.  Zakona o zaštiti prirode, ovo Rješenje se dostavlja Ministarstvu gospodarstva i održivog razvoja i Inspekciji zaštite prirode. 


Uputa o pravnom lijeku
Protiv ovog Rješenja može se izjaviti žalba Ministarstvu gospodarstva i održivog razvoja, Zagreb, Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku, usmeno u zapisnik, ili se šalje poštom, odnosno dostavlja elektronički. 



                                                                             Viša savjetnica za zaštitu prirode i okoliša  
         
                                                                                         Ljiljana Curić, dipl.ing.











Dostaviti:
1. OPG Luka Šmit, Radinjska 10, 35410 Nova Kapela
2. Ministarstvo gospodarstva i održivog razvoja, putem: pisarnica@mingor.hr; marija.petras@mingor.hr 
3. Državni inspektorat, Sektor zaštite prirode, Šubićeva 29,  10000 Zagreb
4.  - u spis predmeta

